Tess Gerritsen

**Tess Gerritsen** (nosusu sabaagi **Terry Tom**; 12 Mahas 1953) nopo nga ngaran suai montok **Terry Gerritsen**, songulun ponuunuat Amerika om bekas doktor am.

Tess Gerritsen nopo nga tanak kumaa songulun mondidikot Cina om songulun Chef taakanon mantad rahat Cina-Amerika. Insaru i Gerritsen do aanagan do monuat  novel Nancy Drew kawo dau sondii.  Ngaran kumoiso disido nopo nga i Terry; minomonsoi disido do kootusan montok popotondu ngaran disido masaan kosiliu songulun ponuunuat novel piupusan. Sundung do orohian yau do sumiliu songulun ponuunuat, aiso o kotumbayaan o paganakan disido kokomoi koburuon do pakalajaan id ponuatan, monuunuat, mongunsub Gerritsen momilih karaja id gana pongusapan.  Id toun 1975, nakalantoi i Gerritsen lulus mantad Universiti Stanford miampai ijazah BA id antropologi, nakagayat do julat koimayaan tulun.  Minongoput yau do balajaran id gana pongusapan id University of California, San Francisco .  Nakaanu yau do ijazah pongusapan id toun 1979 om mimpuun do kumaraja sabaagi dokutul id Honolulu, Hawaii .  

Mamaso suti mongkosusu, minangatod disido o suniba montok piaalaan fiksyen pointongkop pogun id majalah *Honolulu* . Susuyan di, "*On Choosing the Right Crack Seed*", nakalantoi id taang koiso miampai tutungkap om notorimo soginumu $500.   Suniba diti popoilo kokomoi songulun tanak kusai di momusorou kokomoi piantakan di apagon miampai tina dau. Mamadawa i Gerritsen do suniba diti kaanu monguhup disido do monoguang kobolingkangan di maso tanganak po yau, kaampai no do pinsingumbalan do miguguli mamatai tinan sondii i tina dau. 

Ponokoguas mantad novel piginawaan di orohian disido do mambasa mamaso kumaraja sabaagi dokutul, novel kumoiso di Gerritsen nopo nga thriller romantik. Alapas duo "*practice novels*" di amu nokotorbit, nobolian di pononorbit Harlequin Intrigue do *Call After Midnight* di toun 1986 om notorbit kawagu alapas sontoun. Minonuat i Gerritsen kawagu walu thriller romantis montok di Harlequin Intrigue om Harper Paperbacks.

Id toun 1996, minonuat i Gerritsen do *Harvest*, thriller kumoiso dau.  Plot dii nopo nga nokotimpuun mantad pogibabarasan miampai songulun nokopinsin detektif pamataian di wagu nogi mimpanau id Rusia. Minomuara yau kokomoi tanak yatim di natagak mantad ralan Moscow, om minumboyo i pulis do tanganak dii nosulik do nakaatod id labus bogun sabaagi papatahak do organ. *Harvest* nopo nga novel kulit tokodou di kumoiso di Gerritsen, om iri nopo nga panakatanda do kinombulayon kumoiso id suang buuk di alaku id *New York Times* di numbul hopod om tolu.  Tumanud di *Harvest*, minonuat i Gerritsen do tolu thriller pongusapan di alaku: *Life Support*,  *Bloodstream*,  om *Gravity* . 

Id toun 2001, filem thriller jenayah kumoiso di Gerritsen, *The Surgeon*, nokotorbit om nokointutun di  detektif pamataian Jane Rizzoli. Sundung do watak sekunder id*The Surgeon*, Rizzoli nokosiliu tumpuan koiso 13 novel di sumusuhut (intangai id siriba) poposuai miampai mononorisid pongusapan Dr. Maura Isles. 

## Karaja noinspirasi mantad Gerritsen
*Yakov's Lament* (2012), iso karya biola solo mantad komposer Perancis Damien Top, noinspirasi mantad novel di Gerritsen, *Harvest*.

## Koposion peribadi
Sinumawo i Gerritsen miampai Jacob Gerritsen, songulun nogi do physician. Haro duo tanak kusai dau. Orohian do momutanom om mamain fiddle, om poingion id Camden, Maine.

## Gaa'
Nakaanu o *The Surgeon* do gaa' RITA montok Romance Writers of America ontok toun 2002 montok *Best Romantic Suspense Novel*.

Ontok toun 2006, nakaanu o *Vanish* do Gaa' Nero montok novel misteri tosonong, om nakaanu nominai montok Gaa' Edgar mantad Mystery Writers of America om Gaa' Macavity. Nakaanu nogi yau do kookunan mantad piipiro monuunuat ontok timpu dau, kahangkum no James Patterson om Stephen King, id hombo minopointalang dau sabaagi "lobi osonong ko' Michael Crichton".

## Bibliografi Nopili

### Trhiller Romantik

* *Adventure's Mistress* (1985)
* *Love's Masquerade* (1986)
* *Call After Midnight* (1987)
* *Under the Knife* (1990)
* *Never Say Die* (1992)
* *Whistle Blower* (1992)
* *Presumed Guilty* (1993)
* *Girl Missing* (Originally released as *Peggy Sue Got Murdered*) (1994)
* *Keeper of the Bride* (1996)
* *Perfect Timing* (2001)
* *Murder and Mayhem* (2006)
* *Madame X* (2008)
* *Playing with Fire* (2015)
* *The Shape of Night* (2019)
* *Choose Me* (with Gary Braver)(2021)

### Thriller Pongusapan

* *Harvest* (1996)
* *Life Support* (1997)
* *Bloodstream* (1998)
* *Gravity* (1999)
* *[[The Bone Garden]]* (2007)

### Siri Tavistock

* *In Their Footsteps* (1994)
* *Stolen* (Originally released as *Thief of Hearts*) (1995)

### Siri Rizzoli & Isles

# *[[The Surgeon (novel)|The Surgeon]]* (2001) introduces police detective Jane Rizzoli
# *[[The Apprentice (Gerritsen novel)|The Apprentice]]* (2002) introduces medical examiner Dr. Maura Isles
# *[[The Sinner (Gerritsen novel)|The Sinner]]* (2003)
# *[[Body Double (novel)|Body Double]]* (2004)
# *Vanish* (2005)
# *The Mephisto Club* (2006)
# *The Keepsake / Keeping the Dead* (US / UK, 2008)
# *Ice Cold / The Killing Place* (US / UK, 2010)
#: 8.5 *Freaks* (susui toniba, 2011)
# *The Silent Girl* (US / UK, 2011)
#: 9.5 *John Doe* (susui toniba, 2012)
# *Last to Die* (UK / US (2012)
# *Die Again* (2014)
# *I Know a Secret* (2017)
# *Listen to Me* (2022)

### Siri The Martini Club
Minopointutun di Maggie Bird om Jo Thibodeau id siri wagu diti

* *The Spy Coast* (2023)
* *The Summer Guests* (2025)

## Sukuon


## Noputan labus

* 
* Gerritsen on Goodreads
* Interview pinatayang id NPR's *All Things Considered* 12 Madas 2010
* Literary-oriented interview mantad Lenn Wanner id The Crime of It All website (10 Gumas 2010)
* Pictures of Tess Gerritsen's office and office view, miampai komen dau id laman Murderati
* Tess Gerritsen id IMDb
* Interview  id laman Profile